Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 819/12/2201	Dunajská Streda, 4.9.2013
EEČ : 2-16-150-2013

U Z N E S E N I E

Trestná vec:	obvinená XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
dňa XXXXX v čase okolo 13.30 hod. v katastri obce XXXXX, okres Dunajská Streda v riadne neoplotenom ovocnom sade bez súpisného číslo nachádzajúceho sa medzi časťami obce XXXXX a XXXXX a XXXXX XXXXX, patriaceho  XXXXX v XXXXX a ktorý pozemok patrí do poľnohospodárskeho pôdneho fondu, spoločným konaním po predchádzajúcej slovnej dohode bez použitia násilia zo stromov odcudzili XXXXX kg jabĺk odrody Idared a to tým spôsobom, že uvedené jablká nazbierali do igelitových tašiek v počte XXXXX ks, pričom boli prichytené strážnikom  uvedeného objektu, čím XXXXX v XXXXX spôsobili škodu krádežou vo výške XXXXX- eur, podľa odborného vyjadrenia. 

Podľa §216 odsek 2 Trestného poriadku je určená všetkým obvineným skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Vykonaným skráteným vyšetrovaním bolo preukázané, že obvinené sa dopustili prečinu krádeže podľa § 212 ods. 2 písm. f) Tr. zák. na tom skutkovom základe, ako je  to uvedené vo výrokovej časti tohto uznesenia.

     	XXXXX sa k spáchaniu skutku priznala a svoje konanie oľutovala. Zároveň súhlasila, aby prokurátor podľa § 216 Tr. por. voči nej vedené trestné stíhanie podmienečne zastavil.

Obv. XXXXX XXXXX sa k spáchaniu skutku priznala a svoje konanie oľutovala. Zároveň súhlasila, aby prokurátor podľa § 216 Tr. por. voči nej vedené trestné stíhanie podmienečne zastavil.

Zástupca poškodenej strany XXXXX vo svojej výpovedi opísal spáchanie skutku obvinenými, zároveň uviedol, že odcudzené veci boli vrátené, preto žiadna škoda nevznikla a žiadnu si ani neuplatňuje.

	Svedok XXXXX vo svojej výpovedi uviedol, že ako strážnik v inkriminovanom čase spozoroval obvinené, ako do igelitových tašiek zbierajú jablká, prišiel k nim a následne zavolal políciu.

Obvinené nie sú z miesta trvalého bydliska bližšie charakterizované.

Z výpisov Ústrednej evidencie priestupkov Ministerstva vnútra SR zo dňa 30.09.2012 vyplýva, že správny orgán voči obvineným neuskutočnil priestupkové konanie a ani neeviduje žiadny návrh na prejednanie priestupku.

Z odpisov z registra trestov zo dňa 04.10.2012 vyplýva, že obvinené doteraz neboli súdne trestané.
 
     	Po preskúmaní vyšetrovacieho spisu som dospel k záveru, že u oboch obvinených sú splnené podmienky na postup podľa § 216 ods. 1 Tr. por., pretože obvinené s takýmto postupom súhlasili, k spáchaniu trestného činu sa priznali, k spôsobeniu škody nedošlo, ako ani k vzniku ďalšej škody, pričom ide o prečin, kde horná hranica trestnej sadzby odňatia slobody nepresahuje päť rokov.

     	Vzhľadom na vyššie uvedené skutočnosti, osoby obvinených, s prihliadnutím na ich doterajší život a okolnosti prípadu, som rozhodol tak, ako je to uvedené vo výrokovej časti tohto uznesenia, pretože takéto rozhodnutie je možné považovať za dostačujúce.

     	Zároveň som podľa § 216 ods. 2 Tr. por. určil obom obvineným skúšobnú dobu na 1 rok. Po uplynutí skúšobnej doby, ak obvinené povedú v jej priebehu riadny život, bude rozhodnuté o ich osvedčení v skúšobnej dobe podľa § 217 Tr. por., v opačnom prípade bude v trestnom stíhaní pokračované.
   
  	Ak do dvoch rokov od uplynutia skúšobnej doby nebude vydané rozhodnutie podľa § 217 ods. 1 Tr. por. bez zavinenia obvinených, bude sa mať za to, že sa osvedčili.

Poučenie:
Proti tomuto uzneseniu je prípustná sťažnosť, ktorú je možné podať 
                            na Krajskú prokuratúru v Trnave do troch dní od jeho doručenia
                            cestou podpísanej prokuratúry. 
                            Sťažnosť má odkladný účinok.

JUDr. Viktor Kubala
prokurátor